ആക്ഷന് കൗണ്സിലുമായി നാട്ടുകാര് ഈ റോഡൊന്നു നന്നാക്കുമോ വൈപ്പിന്: എളങ്കുന്നപ്പുഴ ഗ്രാമപഞ്ചായത്തിലെ തകര്ന്നുകിടക്കുന്ന കര്ത്തേടം പടിഞ്ഞാറേ ആറാട്ടുവഴി റോഡ് നന്നാക്കാന് പഞ്ചായത്ത് പ്രസിഡന്റും പഞ്ചായത്ത് അംഗങ്ങളും ഉള്പ്പെടെ നാട്ടുകാര് സമരരംഗത്ത്. റോഡ് പഞ്ചായത്ത് വകയാണെങ്കിലും നന്നാക്കാന് തങ്ങള്ക്ക് ഫണ്ടില്ലെന്നാണ് പഞ്ചായത്ത് നിലപാട്. 14 വര്ഷം മുന്പ് എം. കെ. പുരുഷോത്തമന് എം. എല്.എ ആയിരിക്കുമ്ബോള് എം.എല്.എ ഫണ്ടില്നിന്ന് വകയിരുത്തി റോഡ് നന്നാക്കിയിട്ടുണ്ട്. പിന്നീട് ജില്ലാ പഞ്ചായത്ത് ഫണ്ടില്നിന്ന് 10 ലക്ഷം രൂപ ചെലവാക്കിയും റോഡ് പണി നടത്തിയിട്ടുണ്ട്. തുടര്ന്ന് 10 വര്ഷമായി പണിയൊന്നും നടന്നിട്ടില്ല. റോഡ് നന്നാക്കണമെങ്കില് മറ്റേതെങ്കിലും എജന്സി കനിയണമെന്നാണ് അവസ്ഥ. എളങ്കുന്നപ്പുഴ ക്ഷേത്രത്തിന് പടിഞ്ഞാറുവശം ഗണപതിമുക്ക് മുതല് ഗവ. കോളേജ് വഴി കര്ത്തേടം പള്ളിവരെ എത്തുന്ന ഒന്നര കി.മി റോഡാണിത്. ക്ഷേത്രം, ഗവ. ഹയര്സെക്കന്ഡറി സ്കൂള്, ഗവ. കോളേജ്, കര്ത്തേടം പള്ളി എന്നിവിടങ്ങളിലേക്കുള്ള വഴിയാണിത്. ആക്ഷന് കൗണ്സില് പ്രക്ഷോഭം തുടങ്ങും റോഡിന്റെ ശോചനീയാവസ്ഥക്കെതിരെ സ്ഥലത്തെ റെസിഡന്റ്സ് അസോസിയേഷനുകളായ ഹൃദയ, തത്വമസി, ഗാന്ധിനഗര് കൂടാതെ കെ.എല്.സി.എ, വിശ്വകര്മ സൊസൈറ്റി എന്നിവ ചേര്ന്ന് ആക്ഷന് കൗണ്സില് രൂപീകരിച്ചു. യോഗത്തില് പഞ്ചായത്ത് പ്രസിഡന്റ് രസികല പ്രിയരാജ്, വാര്ഡ് മെമ്ബര്മാരായ ആലീസ് സെബാസ്റ്റ്യന്, ഇന്സ ലെസ്ലി, തുടങ്ങിയവര് പങ്കെടുത്തു. ഫണ്ടിനായി ഒപ്പ് ശേഖരണം നടത്തി എംപിക്കും. എം.എല്.എയ്ക്കും സമര്പ്പിക്കും. തുടര്ന്ന് സമരപരിപാടികള് ആരംഭിക്കും. ആക്ഷന് കൗണ്സിലിന് പിന്തുണ പ്രഖ്യാപിച്ച് കര്ത്തേടം നാട്ടുകൂട്ടവും സമരരംഗത്തുണ്ട്. പഞ്ചായത്ത് പ്രസിഡന്റ് മുഖ്യ രക്ഷാധികാരിയായും ആലീസ് സെബാസ്റ്റ്യന്, ഇന്സ എന്നിവരെ രക്ഷാധികാരികളായും ടി.ഡി. അനില്ജിത്ത് കണ്വീനര്, കെ. പി. സെബാസ്റ്റ്യന് ചെയര്മാന്, പ്രമോദ് മാലിപ്പുറം വൈസ് ചെയര്മാന്, ടി.ആര്. ദേവന്, എം.എന്. രവീന്ദ്രന്,സി. ജി. ബിജു, ആല്ബര്ട്ട്, മൈക്കിള് ജീല്, ജോസഫ് കമ്മിറ്റി അംഗങ്ങള് എന്നിവരെ തിരഞ്ഞെടുത്തു.